**Pribor u torbi prvašića:**

**Knjige i bilježnice**  
  
Neka budu omotane u prozirnu plastiku ili samoljepljivu prozirnu foliju.  
  
Bilježnica kupite više, označite na svima ime i prezime, velikim tiskanim slovima.

**Bilježnice:**

**PISANKA A**

za Hrvatski jezik, Engleski jezik, Vjeronauk, Informatiku, Glazbenu kulturu:

* bilježnica za Matematiku za 1. i 2. razred
* pisanka D za Prirodu i društvo
* geometrijsku bilježnicu za Matematiku / manjeg formata/
* fasciklu za nastavne listiće

**Torba**

* mora biti funkcionalna, ne najmodernija.

**Naučite učenika da sam slaže torbu po rasporedu koji će dobiti u školi.**

**U školskoj torbi uvijek trebaju biti škarice i ljepilo.  
  
Pernica**

U pernici je potrebno da budu barem dvije olovke, šiljilo, gumica, ravnalo, bojice.

Važno je da svaki dan pernica bude uredna, posložena **s našiljenim olovkama.**

**Pribor za tjelesni**

Oprema za TZK se sastoji od kratkih hlačica, bijele majice i tenisica za dvoranu. **(platnena vrećica)**

Oprema za tjelesni mora biti čista. Na opremu potrebno je s unutrašnje strane **vodootpornim flomasterom napisati inicijale djeteta**. Oprema za tjelesni ostavlja se u šk. ormariću, a petkom nosi doma na pranje.

**Papuče za razred + platnena vrećica**

(Boca s vodom)

**Pribor za likovnu kulturu**

Pribor za likovnu kulturu ostavlja se u školi u kutiji na koju treba napisati ime i prezime učenika.

Od pribora to su:

* vodene boje i dva kista (debeli i tanki),
* bijela tempera,
* tempere i dva kista /debeli i tanki/
* crni deblji flomaster,
* flomasteri,
* olovka B, kolaž papir, čaša od deblje plastike, podloga za stol, plastelin, glinamol, tuš, /drvce od ražnjića /, ugljen za crtanje
* pastele / uljane ili voštane/

**Sav nabrojani pribor složite u kutiju, označite kutiju i pribor imenom djeteta.**

**Informativka**

Na naslovnu stranicu napišite ime i prezime djeteta, adresu stanovanja, vaše brojeve mobitela, e-mail adrese.

**I tako smo na pragu prvog razreda.**

Zajedno odaberite udobnu odjevnu kombinaciju za prvi dan. Dogovorite se oko frizure i duboko udahnite, **imate prvašića i počinje najljepše đačko doba, uživajte zajedno.**

**USPJEH NE DOLAZI SAM,**

**VEĆ MORAMO IĆI PREMA NJEMU.**

**SAMO NAPRIJED !**

**Sretno i radosno!**